Charlie și fabrica de ciocolată
2026-10-03 11:00 - 13:30, 2026-10-03 17:00 - 19:30, 2026-10-04 11:00 - 13:30, 2026-10-04 17:00 - 19:30 (Europe/Bucharest) | Opera Comică pentru Copii, Calea Giulești 16, București 060276, București, Sector 6, 060276
Charlie si fabrica de ciocolata, Musical, +7 ani, Sala Mare

Durata: 150 de minute
Pregătește-ți toate simțurile pentru o aventură dulce și palpitantă! Opera Comică pentru Copii prezintă în premieră, în primăvara anului 2026, musicalul „Charlie și fabrica de ciocolată”, o producție fascinantă în regia lui Emil Pantelimon. Inspirat de celebra poveste a lui Roald Dahl, spectacolul urmărește aventura lui Charlie Bucket, un băiat simplu cu o inimă mare, care ajunge să exploreze minunata fabrică de ciocolată a excentricului Willy Wonka. Cu ritmurile irezistibile ale lui Marc Shaiman, decoruri spectaculoase și personaje savuroase, acest musical este o invitație într-un fabulos univers de ciocolată, râsete și optimism, în care fiecare copil descoperă că bunătatea și curajul pot schimba destinul. O poveste dulce ca un baton de ciocolată, plină de magie și voie bună, care va cuceri inimile tuturor!

Favorite

Circuit Cultural Micul Artist
2026-10-03 11:00 - 13:30 | Muzeul Naţional de Artă al României, Calea Victoriei 49-53, București 010063, București, Sector 1, 010063
Învațăm să “citim” tablourile la Muzeul Național de Artă. Descoperim eroi și personaje mitologice!
Potrivit pentru: pasionați de artă, mitologie, pictură
Ce învățăm: compoziție vizuală, simboluri, creativitate
11:00 Loc de întâlnire: Muzeul Național de Artă al României, Calea Victoriei nr. 49-53
2h 30min | 10-15 сорii | Min. 7 ani
Ghid profesionist
Preț: 150 lei / (incluse toate activitățile)
Transfer bancar / online
11:15 Vizită cu ghid la Muzeul Național de Artă al României, Galeria Românească. Învățăm să identificăm tematica unui tablou, cum se realizează compozițiile artistice și definim noțiunea de concept artistic. Pe parcursul circuitului cultural sunt încurajate atenția și fixarea cunoștințelor prin jocuri care activează imaginația și creativitatea.
12:30 Eroi și personaje mitologice. Descoperim personajele reale și legendare din tablouri, le fixăm în context istoric și identificăm simbolurile ascunse în opere.
13:30 Întâlnire cu părinții în fața Muzeului Național de Artă al României.
Snack vă rugăm să pregătiți: 1 sendviș și 1 sticlă cu apă / copil.

Favorite

Circuit Cultural Detectivi în literatură
2026-10-04 10:30 - 13:30 | Parcul Herăstrău, Şoseaua Pavel D. Kiseleff 28B, București 011347, București, Sector 1, 011347, Romania
Sherlock Holmes, Hercule Poirot și Miss Marple ne dezvăluie secretele lor. Rezolvăm cazuri din literatură folosind logica și deducția.
Potrivit pentru: iubitori de mistere, lectură, jocuri logice
Ce învățăm:citire rapidă, deducție, lucru în echipă
10:30 Loc de întâlnire: Parcul Herastrău, intrarea de la Arcul de Triumf
10:45 Întâlnim cei mai faimoși detectivi: Sherlock Holmes, Hercule Poirot și Miss Marple. Citim texte de Agatha Christie, Conan Doyle și Edgar Allan Poe și aflăm cum rezolvă ei cazurile imposibile. Învățăm tehnici de investigație și descoperim indicii ascunse! Mergem împreună pe urmele lor și facem împreună descoperiri, ni se vor dezvălui secrete și vom rezolva mistere.
12:45 Ne împărțim în două echipe de detectivi.De asemenea, fiecare echipă va încerca să creioneze cât mai exact portretul detectivului. Fiecare echipă primește un caz real din literatură și trebuie să rezolve misterul. Folosim logică, deducție și lucru în echipă. Cine rezolvă primul misterul?
13:30 Întâlnire cu părinții în fața Parcului Herăstrău, Intrarea Arcul de Triumf .
Snack vă rugăm să pregătiți: 1 sendviș și 1 sticlă cu apă / copil.
3h | 10-35 сорii | Min. 7 ani
Preț: 150 lei / (incluse toate activitățile)
Transfer bancar / online
Favorite

Lumea Mea – Obsi - by Qfeel
2026-10-04 12:30 - 14:00 | Sala Luceafărul, Strada Ion Ghica 3, București 030167, București, Sector 3, 030167
50% reducere dacă folosești codul QFEEL50
O călătorie spectaculoasă în universul nevăzut al copilului

Sala Luceafărul (str. Ion Ghica nr. 3)

4 Octombrie 2026 ora 12:30
Varsta: 5+
Durata: 80 min
Vino să vezi cel mai amplu și emoționant proiect artistic realizat de Trupa de Teatru Qfeel – „Lumea Mea – Obsi”
✨🎭 Un spectacol muzical și interactiv în care Maria începe o călătorie fascinantă în propria ei lume interioară.
Un spectacol muzical original, spectaculos și profund, unde teatrul, muzica live, dansul, povestea fantastică și dezvoltarea personală se întâlnesc într-o experiență unică pentru copii, adolescenți și părinți.
🌌 În centrul poveștii se află Maria: o fetiță sensibilă, creativă și curajoasă, care descoperă existența propriei lumi interioare. În această călătorie fascinantă, ea învață să își observe gândurile, să își înfrunte fricile, să își recâștige atenția și să descopere că adevărata putere există deja în interiorul ei.
Alături de personaje fantastice, vrăjitoare misterioase, pirați simbolici, dar și de ghidul ei interior – Obsi, Maria pornește într-o aventură care vorbește despre una dintre cele mai importante provocări ale prezentului: păstrarea echilibrului interior într-o lume care ne distrage permanent atenția.
🎶 Un spectacol plin de emoție, muzică și momente spectaculoase:
– cântece originale
– coregrafii spectaculoase
– costume impresionante
– jocuri de lumini și proiecții
– personaje complexe
– scene memorabile și emoționante
– momente care conectează copiii și părinții
💡 Ce transmitem prin acest spectacol?
✅ importanța relației dintre copii și părinți
✅ puterea imaginației și a gândurilor
✅ curajul de a-ți înfrunta fricile
✅ dezvoltarea încrederii în sine
✅ importanța atenției și a prezenței
✅ libertatea de a-ți crea propria lume interioară
✅ iubirea, echilibrul și autocunoașterea
Copiii și părinții vor fi parte dintr-o experiență profundă și spectaculoasă, unde emoția, muzica și povestea creează momente care rămân în suflet mult timp după încheierea spectacolului.
Personajele spectacolului:
👧 Maria – o fetiță curajoasă care pornește în călătoria descoperirii de sine
✨ Obsi – Observatorul interior, ghidul lumii nevăzute
👩 Mama – simbol al iubirii și protecției
👨 Tata – echilibru, prezență și înțelepciune
🎶 Ema – sensibilă, luminoasă și pasionată de muzică
🍭 Matei – energic, amuzant și plin de viață
🧙‍♀️ Cele 3 Vrăjitoare – forțele care fură atenția și distrag mintea
🏴‍☠️ Cei 3 Pirați – simboluri ale fricii și nesiguranței
Distribuția artistică:
Maria: Luana Maria Prodea / Ilinca-Teodora Ciochia
Obsi: Doru Ciutacu
Tatăl: Mihai Grigoraș
Mama: Anamaria Buțurcă / Cristina Ștefan / Adina Kish
Vrajitoare Șefa: Iulia-Cristina Prodan / Adina Kish / Ilinka Nistoras
Vrăjitoare 1: Sofia Sânziana Ivan / Beatrice Benyovszky / Maya Susanu
Vrăjitoare 2: Alina Marina Mirică / Ioana Teodora Mateș
Pirat Sef: Răzvan Băcoianu / Ciprian Bogdan Loghin
Pirat 1: Eduard Boț / Ștefan Cristian Ceaușu
Pirat 2: Teodor-Costin Fița / Gabriel Gheorghiu
Emma: Maya Alessia Susanu / Ioana Teodora Mateș
Matei: Alex Ghețu
Regia și scenariul: George Claudiu Posea
Director muzical: Doru Ciutacu
Compozitor:: Andrei Neamțu
Versuri: George Claudiu Posea
Musical Specialist – Adina Kish
Coregrafia: Răzvan Băcoianu / Bianca Totolici
Costume: Andreea Vodiță & Elena Ionescu
🌈 „Lumea Mea” este o invitație la conectare, reflecție și redescoperirea acelei lumi interioare care există în fiecare dintre noi.
Pentru că cea mai importantă lume pe care o vei explora vreodată… este Lumea Ta. ✨
🎭Ne vedem la teatru!
✨ Recomandarea autorului:
“Vă recomand să vedeți spectacolul încă o dată. Prima dată copiii sunt fascinați de poveste, muzică și personaje. A doua oară devin mai atenți la detalii șii încep să înțeleagă mai bine ideile și mesajele transmise.” 💛

Favorite

Frozen Regatul Înghețat
2026-10-08 18:30 - 20:15 | Teatrul de Revistă Constantin Tănase, Calea Victoriei 33, București 010061, București, Sector 1, 010061, Romania
MUSICALUL “FROZEN, REGATUL ÎNGHEȚAT” SPECTACOL EVENIMENT vine la Teatrul de Revista Constantin Tănase din București pe 08 Octombrie 2026 de la ora 18:30.

10 ANI DE MAGIE: Frozen – Regatul Înghețat
O producție jubiliară marca Theater du Soleil Entertainment
De un deceniu, magia nu s-a topit! În urmă cu 10 ani, cortina se ridica pentru prima dată peste tărâmul înghețat al Arendelle-ului, marcând începutul unei călătorii legendare marca Theater du Soleil Entertainment. Astăzi, celebrăm 10 ani de când transformăm sălile de spectacol în regate de basm și inimile spectatorilor în izvoare de bucurie.
Un Deceniu de Emoție și Spectacol
Ceea ce a început ca o aventură curajoasă a devenit cel mai iubit spectacol pentru întreaga familie. În acești 10 ani, am adus împreună generații de copii care au descoperit alături de noi puterea curajului, a prieteniei și a iubirii adevărate.
* Peste 200 de reprezentații pe cele mai mari scene din țară.
* Mii de zâmbete și momente de neuitat alături de personajele voastre preferate.
* O producție grandioasă: Costume spectaculoase, decoruri de poveste și efecte speciale care aduc iarna la viață chiar și în mijlocul inimii.
Ce vă așteaptă la ediția aniversară?
Ediția de 10 ani nu este doar un spectacol, ci o sărbătoare a întregului univers FROZEN.
1. Momente muzicale live: Cele mai iubite piese, interpretate cu aceeași pasiune care v-a cucerit acum un deceniu.
2. Surprize pentru cei mici: O întâlnire specială cu personajele la finalul spectacolului pentru fotografii de colecție.
Theater du Soleil Entertainment și echipa musicalului “Frozen Regatul Înghețat”, vă invită să luați parte la un SPECTACOL EVENIMENT MAGIC, cu personaje îndrăgite și cunoscute, atât de cei mici cât și de cei mari.
După reprezentațiile de succes de până acum, spectacolul revine la București, cu o adevărată surpriza, alaturi de echipa de cântareți si actori se alătura si echipa de dansatori de la Dance Word.
Este un show grandios o adaptare de Zully Mustafa, un musical în limba română, cu dansuri și momente de balet unice, costume și decoruri de basm, care îi vor purta pe cei mici și mari într-o lume de basm alături de cele mai îndrăgite personaje: Prințesa Anna, Regina Elsa, Hans, Kristoff , Olaf și multe altele.
Vă așteptăm alături profesioniști. În rolurile principale îi veți putea aplauda pe: Vasile Filipescu – Regele Trol, Emil Mitrache (Americanul) / Petru Schindler – Nepotul Trol, Alina Marina Mirica / Ioana Dragomir – Răspandac, Iulia Miulescu – Elsa, Diana Colea /Luana Prodea – Anna, Sergiu Antoniu Roban / Teo Fița – Hans, Teodor Ștefan Colea/ Radu Brescan – Cristoff, Sergiu Roban / Ioana Dragomir – Olaf, Sofia Sânziana Ivan/ Luana Prodea – Sven / Scutier, Alexandra Stroe – Femeia cu Vreascur si dansatorii scoli de dans DANCE WORD
Decorurile au fost o inovație folosindu-se tehnica de proiecție high- tech 3D virtual reality background, combinată cu efecte de lumină și cu elemente de mobilier real, o premieră pentru un spectacol de teatru românesc.
Recomandat copiilor de la 3 ani
Durata Spectacol: 90 min
Regia: Elena Nicolau
Compozitor: Nicolae Caragea (Rep. Moldova)
Scenariul: Zully Mustafa
Coregrafia: Alina Cimpoieru
Scenografia: Ovidiu Pascal
Costume: Camelia Banu
O producție; Theater du Soleil Entertainment

Favorite

Tați care iubesc
2026-10-10 09:00 - 14:00 | București Mall, Calea Vitan 55-59, București 031282, București, Sector 3, 031282, Romania
SAVE THE DATE: Ne revedem la cea de-a treia ediție „Tați care iubesc”!Se spune că meseria de tată se învață „din mers”, dar cine spune că trebuie să o înveți singur?
După succesul primelor ediții, revenim pe 10 octombrie 2026 cu un nou capitol dedicat bărbaților care au curajul să fie prezenți, empatici și implicați în viața copiilor lor.
Ce trebuie să știi momentan:Când: Sâmbătă, 10 octombrie 2026 | 09:00 – 14:00Unde: Hollywood Multiplex (București Mall Vitan)
Indiferent dacă ești tată de bebeluș sau de adolescent, te așteptăm într-un spațiu creat special pentru tine. Un loc unde lăsăm deoparte stereotipurile despre „tatăl care doar aduce banii acasă” și vorbim despre puterea reală a unui tată care iubește.
Pune-ți memento în calendar și rămâi aproape! Revenim curând cu detaliile despre invitați și deschiderea înscrierilor.
Află mai multe: https://www.taticareiubesc.ro/
Eveniment realizat de Asociația Părinților Isteți, în parteneriat cu Itsy Bitsy FM.
Favorite

Bambi – Povestea pădurii
2026-10-11 18:00 - 19:00 | Sala Palatului, Strada Ion Câmpineanu 28, București 010039, București, Sector 1, 010039, Romania
Spectacolul muzical pentru copii „Bambi – Povestea pădurii”, produs de Teatrul Muzical Ambasadorii, este o invitație adresată părinților care caută mai mult decât divertisment pentru cei mici. Este o experiență scenică gândită să emoționeze, să educe și să rămână în memoria copiilor mult timp după ce cortina se închide.
Inspirat din romanul clasic al lui Felix Salten, text apărut în urmă cu peste un secol, spectacolul aduce în prezent o poveste care vorbește cu claritate despre copilărie, prietenie, curaj și pierdere, dar și despre relația fragilă dintre om și natură. Într-o lume în care copiii cresc tot mai departe de mediul natural, „Bambi – Povestea pădurii” reușește să transforme scena într-un spațiu de descoperire și empatie, în care cei mici învață să observe, să simtă și să înțeleagă consecințele acțiunilor umane asupra vieții din jur.
Regia este semnată de Aurelian Horațiu Bîrcă, un regizor cu o relație autentică și constantă cu publicul tânăr. Montarea sa pune accent pe ritm, claritate și emoție, folosind un limbaj scenic adaptat copiilor de astăzi, fără a simplifica mesajul. Spectacolul îmbină firesc teatrul cu muzica live, dansul, momentele de mișcare acrobatică și elementele multimedia, oferind o alternativă coerentă și actuală la producțiile clasice pentru copii. Rezultatul este un spectacol dinamic, ușor de urmărit, care menține atenția copiilor și le stimulează imaginația.
Muzica originală, compusă de Călin Ionce, are un rol esențial în construcția emoțională a poveștii. Melodiile sunt accesibile, expresive și memorabile, susținând momentele-cheie ale acțiunii și facilitând conectarea copiilor cu personajele. Coregrafia semnată de Cezara Blioju aduce energie și coerență vizuală, transformând fiecare scenă într-un tablou viu, în care mișcarea completează natural povestea. Scenografia realizată de Elena Iorga creează un univers vizual atractiv, cu decoruri sugestive și costume atent lucrate, care dau viață pădurii și personajelor sale într-o formă ușor de recunoscut și de iubit de către copii.
„Bambi – Povestea pădurii” este un spectacol care oferă părinților un context ideal pentru a discuta cu cei mici despre valori esențiale: prietenia, responsabilitatea, empatia, respectul față de natură și acceptarea schimbărilor. Este o experiență culturală completă, în care copiii se bucură de muzică, culoare și mișcare, iar adulții apreciază profunzimea mesajului și calitatea artistică a producției.
Vârsta minimă recomandată este de 5 ani, spectacolul fiind potrivit atât pentru prima întâlnire a copiilor cu teatrul muzical, cât și pentru cei deja familiarizați cu acest tip de experiență. O alegere inspirată pentru părinții care doresc să ofere copiilor lor nu doar o ieșire plăcută, ci și o lecție de viață spusă cu sensibilitate, ritm și frumusețe vizuală.

Favorite

Dumbo cel Isteț - Teatru interactiv pentru copii
2026-10-17 11:00 - 12:00 | Hanu’ lui Manuc, Str. Franceză 62-64, București 030106, București, Sector 3, 030106
Cei mici sunt invitați să li se alăture faimosului elefanțel Dumbo în lunga și fascinanta sa călătorie în găsirea fluturașului său.

În drumul său, Dumbo va fi acompaniat, pe lângă micii spectactori, și de îngerașul său care îi va sta drept sfătuitor și îndrumător. Cu ajutorul copiilor, elefănțelul va reuși să răspundă ghicitorilor adresate de prietenii pe care îi va întâlni în calea sa și va reuși să destrame vraja Duhului. Odată ruptă vraja, acesta se va transforma în prinț și fluturașul într-o frumoasă prințesă.
Actorii vor da viață personajelor: Ursul, Crocodilul, Șarpele, Coco, Prințul Dumbo, Fluturașul, Îngerașul, Fifi, Duhul și Prințesa Fluture
Spectacol de teatru interactiv și cu păpuși recomandat copiilor cu vârsta de peste 4 ani. Durata: 45 de minute

Un spectacol pus în scenă in cadrul programului cultural Caravana cu Spectacole la Restaurant Hanu’ lui Manuc (Piața Unirii, Strada Franceză 62-64, Sector 3, București)
Powered by Caravana cu Spectacole

#caravanacuspectacole
Alte mențiuni:

Pentru copiii cu vârsta de peste 1 an se achită bilet. Se achită bilete atât pentru părinț cât și pentru copii.
Vă rugăm să vă prezentați la locație cu 30 de minute înainte de inceperea spectacolului pentru a vă ocupa locurile preferate.

Favorite

Aladin și Lampa jucăușă
2026-10-31 11:00 - 12:00 | Sala Dalles, Bulevardul Nicolae Bălcescu 18, București 010052, București, Sector 1, 010052
ALADIN ȘI LAMPA JUCĂUȘĂ
Sala Dalles, București
09 Mai 2026 ora 11.00
Spectacol de Teatru pentru copii
OFERTA PROMOTIONALA 2+1 GRATIS!
A fost o dată ca niciodată, în deșertul Arabiei, un regat. Aici incepe o povestea fascinantă a lui Aladin, tânărul sărac care împreună cu maimuțica sa Abu și frumoasa prințesă Jasmine trec prin multe aventuri și peripeții.
„Aladin și lampa jucăușă” este un spectacol cu actori, papusi și mascote inspirat și adaptat dupa cartea “O mie și una de nopți” acțiunea centrându-se pe un tânăr sărac din regatul Agrabah care este solicitat de Vizirul Sultanului, mare vrăjitor, pentru găsirea unei lămpi vechi ascunsă într-o peșteră împreună cu multe comori.
Copiii pot dansa și cânta alături de actorii din spectacol , și bineînțeles alături de duhul magic care are o energie molipsitoare.
Cum se sfârșește povestea, ce alte întâmplări se vor mai petrece și ce dorințe i-a împlinit duhul lămpii lui Aladin, aflăm împreună în sala de spectacol! Va așteptăm să ne bucurăm împreună de universul plin de mistere și vrajă al lui Aladin.
Durata spectacolului: 55 minute
Scenariul: Arsenie Carmen Sabina
Regia : Sabina Arsenie
Muzica: Gabriel Arsenie
Producător: Golden Party
Teatrul de păpuși FUNtasticii
Spectacol pentru audiență +3

Favorite

Micul Prinț - Teatru pentru copii
2026-11-21 11:00 - 12:00 | Hanu’ lui Manuc, Str. Franceză 62-64, București 030106, București, Sector 3, 030106
Spectacolul este o adaptare interactivă după povestea „Micul Prinț” de Antoine de Saint-Exupéry.
Copiii vor deveni companionii Micului Prinț și ajutoare de nădejde în aventura sa pe Pământ, în căutarea unui prieten adevărat.O pledoarie pentru adevărata prietenie, o călătorie care începe și se încheie pe planeta Micului Prinț, acolo unde el va rămâne alături de floarea sa.

Micii spectatori vor fi fascinați și prinși în mrejele spectacolului de la început până la sfârșit, datorită multitudinii de elemente speciale care îl compun: jocul actorilor, muzica, păpușile și marionetele, precum și teatrul de umbre.
Actorii vor da viață personajelor: Micul Prinț, Floarea, Regele, Bețivul, Lăudărosul, Aviatorul, Șarpele și Vulpea.
Spectacol de teatru interactiv, recomandat copiilor cu vârsta de peste 4 ani.
Durata: 45 de minute
Un spectacol organizat în cadrul evenimentului cultural Caravana cu Spectacole la Hanu’ lui Manuc – Piața Unirii, Strada Franceză 62-64, Sector 3, București.
Powered by Caravana cu Spectacole
#caravanacuspectacole
Alte mențiuni:

Pentru copiii cu vârsta de peste 1 an se achită bilet.
Se achită bilet atât pentru copii, cât și pentru părinți.
Vă rugăm să vă prezentați la locație cu 30 de minute înainte de începerea spectacolului pentru a vă ocupa locurile preferate.

Favorite
